Spriadač
Biotop: Alpínske lúky, skalnaté stepi a na juh obrátené stráne v horách.
Čas výskytu imága: Od konca júna do začiatku augusta, v jednej generácii za rok.
Status / Početnosť: Nehojný druh.
Biológia motýľa: Motýle sú v kresbe na krídlach značne premenlivé. Sú aktívne v noci, kedy samce prilietajú v skorých ranných hodinách aj za svetlom. Pária sa nad ránom. Samičky po kopulácii znášajú vajíčka, ktoré kladú vo veľkých znáškach na listy alebo kamene na zemi.
Vajíčko: Vajíčko je guľaté, bledo žltkasté a liahne sa zhruba za dva týždne.
Húsenica: Húsenice rastú pomaly a pri vyrušení sa stáčajú do klbka. V prírode zimujú dva krát vo vegetácii na zemi. Pred príchodom zimy nervózne pobehujú a hľadajú vhodný úkryt. Po druhom prezimovaní dokončujú svoj vývoj a zanedlho sa kuklia. Sú často parazitované.
Živné rastliny: Plantago, Urtica, Achillea, Graminae, Taraxacum, Rumex...
Kukla: Húsenica sa kuklí v riedkom, šedom, chlpmi premiešanom zámotku medzi zvyškami rastlinstva na zemi.
Prezimovanie: V štádiu húsenice.
Rozšírenie: Paleark (Alpy a v Bulharsku pohorie Rila, potom ďalej v Rusku až po Kóreu).